"4.4.1 Diponagalo Fa o kwala tsa botshelo jwa moswi, tlhagisa tshedimosetso e e tletseng mabapi le dintlha tse di latelang: • Leina le sefane sa moswi; • Batsadi; • Lefelo le letlha la matsalo; • Letlha le a tlhokafetseng ka lona. • Boemo jwa tsalo; • Sebakwa sa loso. • Tsa tiro (fa a ne a dira) • Seabe mo setšhabeng (fa go tlhokega) • Kemo ya nyalo (fa a nyetswe • Mafoko a go robatsa moswi ka kagiso. • Leboko la thoriso la kgotla/la kgoro/lotso lwa moswi Gakologelwa!! • Se, ke tsa botshelo jwa moswi e seng motshedi. • Dirisa phefofatso. • O ka khutlisa tsa botshelo jwa boswi ka leboko la kgotla ya gagwe. (i) Sekao sa Tsa botshelo jwa moswi TSA BOTSHELO JWA MOSWI Moswi Monnafela Dije o belegwe ka kgwedi ya Motsheganong e tlhola malatsi a le marataro ka ngwaga wa 1946 mo motseng wa Matile. Ke ngwana wa bobedi wa baswi rre le mme Pule Dimakatso Dije. O kolobeditswe a bo a tlhomamisiwa mo kerekeng ya Luthere gona mo Matile. O simolotse dithuto tsa gagwe mo sekolong se sepotlana sa Matile mme a tsweletsa dithuto tsa gagwe kwa motseng wa Orlando, mo porofenseng ya Gauteng. O weditse dithuto tsa gagwe kwa sekolong se segolo sa Orlando, morago a ya go katisetswa dithuto tsa borutabana kwa Kholetšheng ya borutabana ya Hebron. O simolotse tiro ya borutabana ka ngwaga wa 1968 mo sekolong sa Tlotlego kwa Moletsane, morago ga go falola dithuto tsa yunibesithi, a iponela tlhatlhoso go nna Tlhogo ya Lefapha ya Dipuo tsa bantsho. Moswi o ne a itsiwe thata ka bokgoni jwa gagwe mo 37"